Diari Oficial de la Generalitat Valenciana


Sumari del DOGV 4953, del 24-02-2005 (2005/1939)

Informació pública de l'alternativa tècnica del programa d'actuació integrada per al desenvolupament del Sector Nord del Pla general d'ordenació urbana.
--------------------------------------------------------------------------------------------------------------------------------------------------------

### Dades del document

Número de DOGV
:   4953

Data del DOGV
:   24-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1939


Organisme emissor
:   Ajuntament de Carcaixent

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament del Sector Nord del Pla general d'ordenació urbana. [2005/X1939]
  
L'Ajuntament de Carcaixent ha redactat l'alternativa tècnica del programa d'actuació integrada per al desenvolupament del Sector Nord del PGOU, que consta dels documents següents: pla parcial de millora, estudi impacte ambiental i avantprojecte d'urbanització.
  
Per mitjà de Decret de l'Alcaldia núm. 293/2.005, s'ha acordat, segons el que disposen els arts. 44, 45 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el següent:
  
Primer. Remetre avís al domicili fiscal de les persones que consten en el Cadastre com a titulars de béns i drets afectats per l'actuació proposada.
  
Segon. Sotmetre a informació pública l'expedient, per termini de 20 dies hàbils, per mitjà d'edicte publicat en el tauler d'edictes de l'Ajuntament, en un diari d'informació general de la Comunitat Valenciana, i posteriorment o simultàniament en el Diari Oficial de la Generalitat Valenciana, amb inici de termini a partir d'esta última publicació, durant els quals les persones interessades podran formular al·legacions, proposicions juridicoeconòmiques en competència, i alternatives tècniques.
  
Tercer. Les proposicions juridicoeconòmiques es presentaran en plica tancada en el Registre General de l'Ajuntament, durant el termini de 5 dies hàbils, comptadors des del venciment del període d'informació pública; l'acte d'obertura de pliques tindrà lloc en la següent data hàbil després de la finalització d'aquell, se n'alçarà acta del desenrotllament i resultat final per part del secretari general de la Corporació davant dos testimonis; i s'obrirà un nou període de 10 dies hàbils, a fi de consultes i al·legacions de les persones interessades sobre tots els tràmits realitzats.
  
Quart. La documentació estarà exposada en l'Àrea d'Urbanisme, ubicada en la segona planta del Palau de la Marquesa, c/ Marquesa de Montortal, 11-2n, de Carcaixent, i en horari de 10 a 14 hores, de dilluns a divendres.
  
Quint. Concloses les anteriors actuacions, el Ple de l'Ajuntament podrà acordar programar o no els terrenys definint els seus continguts, amb les modificacions parcials que estime oportunes.
  
La qual cosa es fa pública així mateix, als efectes de notificació d'aquelles persones amb domicili desconegut, o hereus d'estes, de conformitat amb allò establit en l'art. 59.5 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú.